laion/Wikipedia-Exotic huggingface dataset:
შეკავშირების შეცდომა

შეკავშირების შეცდომა (ინგლ. conjunction fallacy) — ფორმალური შეცდომა ლოგიკაში, როდესაც ადგილი აქვს ვარაუდს, რომ მეტად განსაზღვრული გარემოებების ხდომილებათა რაოდენობა აღემატება ერთი ზოგადი გარემოების ხდომილებათა რაოდენობას. ყველაზე ხშირად გამოყენებული მაგალითი ეკუთვნით ამოს ტვერსკის და დანიელ კანემანს: ლინდა 31 წლის არის, ის მარტოხელა, გულახდილი და ძალიან გონებამახვილია. მისი სპეციალობა ფილოსოფიაა. სტუდენტობისას ის მეტად დაინტერესებული იყო დისკრიმინაციის და საზოგადოებრივი სამართლის საკითხებით. მან ასევე მონაწილეობა მიიღო ბირთვული იარაღის საწინააღმდეგო დემონსტრაციებში. შემდეგი ორი ვარიანტიდან, რომელი უფრო შესაძლებელია? ლინდა არის ბანკის მოლარე-ოპერატორი. ლინდა არის ბანკის მოლარე-ოპერატორი და ის ფემინისტური მოძრაობის აქტიური წევრია. რესპოდენტთა უმრავლესობამ აირჩია მეორე ვარიანტი; თუმცა, მათემატიკური სტატისტიკიდან გამომდინარე, მხოლოდ ერთ-ერთი მოვლენის მოხდენის ალბათობა (როგორც ეს პირველ ვარიანტშია) ყოველთვის აღემატება ან უტოლდება ორივე მოვლენის ერთდროულად მოხდენის ალბათობას (მეორე ვარიანტი). თუ ორ მოვლენას აღვნიშნავთ A-თი და B-თი, უტოლობას შემდეგი სახე ექნება: Pr ( A ∧ B ) ≤ Pr ( A ) {\displaystyle \Pr(A\land B)\leq \Pr(A)}  და  Pr ( A ∧ B ) ≤ Pr ( B ) {\displaystyle \Pr(A\land B)\leq \Pr(B)} . მაგალითისთვის, რომც ავირჩიოთ უმცირესი ალბათობა იმის, რომ ლინდა იყოს ბანკის მოლარე-ოპერატორი, ვთქვათ, ალბ(ლინდა არის ბანკის მოლარე-ოპერატორი) = 0,05 და მაღალი ალბათობა, რომ ის არის ფემინისტი, ვთქვათ, ალბ(ლინდა არის ფემინისტი) = 0,95, მაშინ მოვლენათა ურთიერთდამოუკიდებლობის შემთხვევაში, ალბ(ლინდა არის ბანკის მოლარე-ოპერატორი და ლინდა არის ფემინისტი) = 0,05 × 0,95 ან 0,0475; შესაბამისად, ის ნაკლებია, ვიდრე ალბ(ლინდა ბანკის მოლარე-ოპერატორია). ტვერსკი და კანემანი ამტკიცებენ, რომ ხალხის უმრავლესობა ზემოაღნიშნულ ამოცანას არასწორად ხსნის, რადგან ისინი იყენებენ ევრისტიკულ (მარტივად გამოთვლის პროცედურა) გამომხატველობას მსჯელობის პროცესში: მეორე ვარიანტი უფრო მეტად „გამომხატველი“ (ტიპობრივი) ჩანს, ლინდას დახასიათებიდან გამომდინარე, მიუხედავად იმისა, რომ მისი მათემატიკური ალბათურობა აშკარად ნაკლებია. სხვა დემონსტრაციებში ისინი ამტკიცებდნენ, რომ კონკრეტული სცენარი ერთი შეხედვით მეტად ალბათური ჩანდა გამომხატველობის გამო, თუმცა თითოეული დამატებული დეტალი სინამდვილეში სცენარს უფრო და უფრო ნაკლებად ალბათურს გახდიდა. ამრიგად, ის შეიძლება შევადაროთ მაცდური სიცხადის ან სრიალა ფერდობის შეცდომებს. მოგვიანებით კანემანმა გამოთქვა მოსაზრება, რომ შეკავშირების შეცდომა გავრცელების უგულვებელყოფის სახეა. ↑ Gould, Stephen J. (1988). „The Streak of Streaks“. The New York Review of Books. ↑ Tversky, A. and Kahneman, D. (1982) "Judgments of and by representativeness". ↑ 3.0 3.1 Tversky, A. and Kahneman, D. (October 1983). „Extension versus intuitive reasoning: The conjunction fallacy in probability judgment“. Psychological Review. 90 (4): 293–315. doi:10.1037/0033-295X.90.4.293.CS1-ის მხარდაჭერა: მრავალი სახელი: ავტორების სია (link) ↑ Kahneman, Daniel. (2000). "Evaluation by moments, past and future". In Daniel Kahneman and Amos Tversky (Eds.). Choices, Values and Frames.
პია ვურტცბახი

პია ვურტცბახი (დ. 24 სექტემბერი, 1989, შტუტგარტი, გერმანია) ასევე ცნობილია, როგორც პია რომერო — გერმანული წარმოშობის ფილიპინელი მსახიობი, მოდელი და ფილიპინების სილამაზის დედოფალი. 2015 წლის 20 დეკემბერს იგი „მის სამყარო 2015“ გახდა. დაიბადა 1989 წლის 24სექტემბერს, გერმანიაში, ქალაქ შტუტგარტში, გერმანელი მამისა და ფილიპინელი დედის ოჯახში. თავისუფლად საუბრობს სებუანურად, ინგლისურად, გერმანულად და ტაგალურად. ↑ From Pia Romero to Pia Wurtzbach ↑ 2013 Five Celebrity Candidates Profile Bios ↑ 5 Things to Know About Miss Universe Winner Pia Alonzo Wurtzbach (22 December 2015). ციტირების თარიღი: 25 December 2015. ↑ Miss Philippines Pia Alonzo Wurtzbach Crowned Winner of Miss Universe 2015 დაარქივებული 2016-01-02 საიტზე Wayback Machine. , zeibiz.com; retrieved December 21, 2015. ↑ Rebecca Macatee. (December 21, 2015) Miss Universe 2015 Pia Alonzo Wurtzbach: 5 Things to Know About Miss Philippines. E! News. ციტირების თარიღი: December 22, 2015.
ოჩანის ციხე

ოჩანის ციხე — თავდაცვითი ნაგებობა თიანეთის მუნიციპალიტეტში. მდებარეობს ივრის ხეობის ზემო წელზე, მდ. ივრის პირას. 1513 წელს ამ ოჩანის ციხეში დამალა გარსევან ჩოლოყაშვილმა ყრმა ლევანი, რომელიც შემდეგ გამეფდა კახეთში. ↑ http://www.nplg.gov.ge/gwdict/index.php?a=term&d=25&t=1236 ↑ ვახუშტი ბატონიშვილი, „საქართველოს გეოგრაფია“, 1885 წ. გვ. 138
ლუგალზაგესი

ლუგალზაგესი — ძველი შუამდინარეთის ქალაქ-სახელმწიფოს უმის გამგებელი და შემდეგ მთელი შუმერის მეფე (დაახ. ძვ. წ. 2359 - ძვ. წ. 2335). პირველი შუმერი მეფე, რომელმაც სცადა შუმერული ქალაქ-სახელმწიფოებისგან ერთიანი სამეფო შეექმნა. ლუგალზაგესის მამა ქურუმი იყო, თვითონ კი ახალგაზრდა გახდა უმის მეფე. თავდაპირველად მან ლაგაში დაიპყრო და ლაგაშის ენსიც გახდა. მისი ბრძოლა თავდაპირველად წარმატებით მიმდინარეობდა, მან დაიპყრო შუმერული ქალაქების უმეტესობა, მაგრამ შუმერულ პოლიტიკურ და სასულიერო ელიტას არ სურდა გაერთიანება. ლუგალზაგესის სამეფოს დედაქალი ურუქი იყო. ნიპურის დაპყრობის შემდეგ მან აიღო „ქვეყნის ლუგალის“ ტიტული. ამ დროისთვის ქალაქ-სახელმწიფოები ერთმანეთთან პერმანენტული ომის მდგომარეობაში იყვნენ და მათი გაერთიანება კარგი დიპლომატიის გარეშე, მხოლოდ იარაღით შეუძლებელი იყო. როდესაც ლუგალზაგესის დიდების პიკმა გადაიარა მას დაუპირისპირდა ქიშის კარზე მსახური სარგონ დიდი, აქადის იმპერიის დამაარსებელი. სარგონმა შეიპყრო ლუგალზაგესი და გალიაში გამოამწყვია ნიპურის მთავარი ტაძრის წინ. ლუგალზაგესი დაამარცხა და სიკვდილით დასაჯა აქადის მეფე სარგონმა. ქართული საბჭოთა ენციკლოპედია, ტ. 6, თბ., 1983. — გვ. 302. ↑ ქართული საბჭოთა ენციკლოპედიის მიხედვით ძვ. წ. 2373-2349
მახვილის ციხე

მახვილის ციხე, ხორჯის ციხე — თავდაცვითი ნაგებობა, მდებარეობს ახმეტის მუნიციპალიტეტში, მდ. ალაზნის ზემო დინებაზე. (ქც 4: 550,21, სქ. 2). იხსენიება ვახუშტი ბაგრატიონის თხზულებაში: მდებარეობს პანკისის ხეობის უკიდურეს აღმოსავლეთში, ამჟამად შემორჩენილია გრანდიოზული ციხე-სიმაგრის უმნიშვნელო ნაშთი. ხორჯის ციხე არქეოლოგიურად შეუსწავლელია. გ. გამყრელიძე, დ. მინდორაშვილი, ზ. ბრაგვაძე, მ. კვაჭაძე და სხვ., „ქართლის ცხოვრების ტოპოარქეოლოგიური ლექსიკონი“, რედ. და პროექტის ხელმძღვ. გელა გამყრელიძე. საქ. ეროვნ. მუზეუმი, არქეოლ. ცენტრი. – I-ლი გამოცემა. – თბ.: ბაკურ სულაკაურის გამ-ბა, 2013. – 739 გვ. მახვილის ციხე
ციფრული დისტრიბუცია

ციფრული დისტრიბუცია ან ციფრული გავრცელება (ინგლ. Digital distribution) — ინფორმაციის ლეგალურად გავრცელების ერთ-ერთი თანამედროვე მეთოდი ინტერნეტის მეშვეობით ინფორმაციის მატარებლის გამოყენების გარეშე. ციფრული დისტრიბუციის უპირატესობა ის არის, რომ მისი გამოყენებით, ადვილად და სწრაფად არის შესაძლებელი საჭირო პროგრამული უზრუნველყოფის შეძენა. ციფრული დისტრიბუციის პლატფორმების მაგალითებია: Steam, Direct2Drive, Origin და სხვა. ↑ გავრცელების სიხშირე: ციფრული დისტრიბუცია — 54 ათასი, ციფრული დისტრიბუცია — 850
მარკა (სომალი)

მარკა (სომალ. Marka, არაბ. مركة) — ქალაქი სომალიში. ქალაქი მარკა სომალის ქვემო შაბელეს რეგიონის ადმინისტრაციული ცენტრია. 2014 წლის მონაცემებით მისი მოსახლეობის რაოდენობა შეადგენს დაახლოებით 230 100 ადამიანს. მარკა მდებარეობს ინდოეთის ოკეანის სანაპიროზე, 70 კმ-ში სამხრეთით ქვეყნის დედაქალაქ მოგადიშოდან. ის ასევე საზღვაო პორტია. მარკა VII საუკუნეში დააარსა ბიიომალის ტომმა, რომელიც შედის ქუშიტური ენების ჯგუფის სომალელი ხალხის ოჯახში. სომალელი ხალხი ამ რეგიონში დასახლდა VI საუკუნეში და ისინი დღემდე ქალაქის ძირითად მოსახლეობას შეადგენენ. ქალაქში და მის შემოგარენში ასევე ცხოვრობენ არაბულენოვანი ბენადირის ხალხი. ქალაქის არქიტექტურა გამოხატულია არაბულ სტილში. ხანგრძლივი დროის განმავლობაში, დაწყებული სომალიში იტალიური კოლონიალური მმართველობის დროიდან და პრეზიდენტ მოჰამედ სიად ბარეს მმართველობის ბოლომდე, ქალაქი მარკა იყო კურორტი და დასასვენებელი ადგილი, როგორც უცხოელებისთვის, ასევე ქვეყნის დედაქალაქის მაცხოვრებლებისთვის. 1995-1996 წლებში სომალიში სამოქალაქო ომის დროს, სომალის გარშემო მიმდინარეობდა სამკვდრო-სასიცოცხლო ბრძოლები (ეგრეთ წოდებული „ბანანის ომი“, სომალიში ყველაზე დიდ ბანანის პლანტაციებზე და პორტ მარკაზე კონტროლისათვის, რომლის საშუალებითაც მიდიოდა ბანანების ექსპორტის ძირითადი წილი), მაგრამ თვითონ ქალაქი არ დაზარალებულა. 2008 წლის ნოემბერში ქალაქი დაიკავეს ისლამისტური მოძრაობა ჯამაატ აშ-შაბააბის რადიკალურმა დაჯგუფებებმა. ↑ PopulationStat Population of Merca, city and urban area
ფილიპინების ტბების სია

ფილიპინების ტბების უმეტესობა ვულკანური და ტექტონიკური წარმოშობისაა. პატარა ტბების ნაწილი ჩამქრალი ვულკანების კრატერებშია წარმოქმნილი. ზოგიერთი ტბის აუზი ტექტონიკური ან ვულკანური აქტივობის შედეგად ზედაპირის დამრეცად მოძრაობითაა წარმოშობილი. ფილიპინებში გვხვდება მეწყერული წარმოშობის ტბებიც. ფილიპინების ტბებს შორის ზომითა და ეკონომიკური მნიშვნელობით სამი ტბაა გამორჩეული: ლაგუნა-დე-ბაი და ტაალის ტბა ლუსონზე და ლანაოს ტბა ― მინდანაოზე. ლაგუნა-დე-ბაი ― ფილიპინების უდიდესი ტბა ლანაოს ტბა ― მეორე უდიდესი ტბა ფილიპინებში ტაალის ტბა ― მესამე უდიდესი ტბა ფილიპინებში მაინიტის ტბა ― მეოთხე უდიდესი და მეორე უღრმესი ტბა ფილიპინებში პინატუბოს ტბა ― ერთ-ერთი უახლესი ტბა ფილიპინებში ↑ Pratt, Wallace E., Philippines Bureau of Science. "Philippine Journal of Science, Vol.XI No.5", p.223. Manila Bureau of Printing, 1917. ↑ 2.0 2.1 2.2 "Lake Types" დაარქივებული 2001-01-13 საიტზე Wayback Machine. . U.S. Environmental Protection Agency. Retrieved on 2011-06-12. ↑ "Philippine lakes". Index Mundi. Retrieved on 2011-06-12. ↑ U.S. Corps of Engineers. "Tarlac map". University of Texas in Austin Library. Retrieved on 2011-06-11.
ბაქოს გუბერნია

ბაქოს გუბერნია (რუს. Бакинская губерния, აზერ. Bakı quberniyası; 6 დეკემბერი, 1859 — 1920) — რუსეთის იმპერიის ადმინისტრაციულ-ტერიტორიული ერთეული ამიერკავკასიაში (შემდგომ — რუსეთის რესპუბლიკისა და აზერბაიჯანის დემოკრატიული რესპუბლის ნაწილი). ადმინისტრაციული ცენტრი — ქ. ბაქო. ფართობი 34,400 ვერსი², მოსახლეობა (1897 წ.) — 789,659 ადამიანი. ჩრდილოეთით ესაზღვრებოდა — დაღესტნის ოლქი, დასავლეთით — ელიზავეტპოლის გუბერნია, სამხრეთით — სპარსეთი. 1859 წელს, საგუბერნიო ქალაქ შემახის დამანგრეველ მიწისძვრასთან დაკავშირებით, 6 (18) დეკემბრის უმაღლესი ბრძანებულებით, შემახის გუბერნიის ადმინისტრაცია და იქ მდებარე ყველა პროვინციული დაწესებულება გადავიდა ბაქოში, რის გამოც ახალ გუბერნიას ბაქოს სახელი ეწოდა. 1860 წლის 18 ივლისს უმაღლესი ბრძანებულებით დერბენტის გუბერნიას გამოეყო ყუბის მაზრა და შეუერთდა ბაქოს გუბერნიას, ხოლო 1867 წელს ნუხის და შუშის მაზრები გამოეყო და შეუერთდა ელიზავეტპოლის გუბერნიას. 1918 წლის 28 მაისს აზერბაიჯანმა გამოაცხადა დამოუკიდებლობა, რომლის ფარგლებშიც ბაქოს გუბერნია გახდა მისი ადმინისტრაციულ-ტერიტორიული ერთეული. БАКИ́НСКАЯ ГУБЕ́РНИЯ ბროკჰაუზისა და ეფრონის ენციკლოპედიური ლექსიკონი (რუსული) ↑ Полное собрание законов Российской империи, собрание 2-ое (1825-1881), т. XXXIV, указ 35191, ст. 313 ↑ Полное собрание законов Российской империи, собрание 2-ое (1825-1881), т. XXXV, указ 36026, ст. 916-917 ↑ Протоколы заседаний мусульманских фракций Закавказского Сейма и Азербайджанского Национального Совета 1918 г. — Баку, 2006, с.117-119
ბურაო

ბურაო (სომალ. Burco, არაბ. برعو, ინგლ. Burao) — ქალაქი სომალის ჩრდილოეთში. სომალილენდის მიერ კონტროლირებადი ტოგდერის რეგიონის ადმინისტრაციული ცენტრი. ქალაქის კლიმატი — თბილი და მშრალია, როგორც სომალილენდის ჩრდილოეთის სხვა შიდა რაიონებში. ზაფხულში, ივნისიდან აგვისტოს ჩათვლით, დღის ტემპერატურა შეიძლება აიწიოს 35 °С-მდე, ხოლო ღამით დაიწიოს 25 °С-მდე. წლის დანარჩენ დროს ცოტათი გრილია, დღის საშუალო ტემპერატურა შეადგენს დაახლოებით 27 °С-ს, ხოლო ღამის — დაახლოებით 14 °С-ს. ნალექების წლიური ნორმა შეადგენს მხოლოდ 19 მმ-ს, რომელიც თითქმის სულ აპრილში, მაისში და სექტემბერში მოდის. ქალაქში მოედინება სეზონური მდინარე ტოგდერი, რომელიც მას ჰყოფს ორ ნაწილად. ადგილი ქალაქის ახლოს წარმოადგენს შედარებით მოსწორებულ ნახევარუდაბნოს. 2000 წლის მონაცემებით ქალაქის მოსახლეობის რაოდენობა შეადგენს დაახლოებით 120 400 ადამიანს. ასე რომ, ეს მეორე დიდი ქალაქია სომალილენდში ქალაქ ჰარგეისას შემდეგ. იმავე დროს, მოსახლეობის შესახებ მონაცემები შეიძლება იყოს არაზუსტი იმის გამო, რომ მოსახლეობის აღწერა აქ არ ჩატარებულა უკვე 20 წელზე მეტია. მოსახლეობას უპირველეს ყოვლისა შეადგენენ სომალური კლანის — ისაკის წარმომადგენლები. ქალაქს აქვს მუდმივი ელექტროენერგია. არსებობს წყალმომარაგება გრუნტის წყლების გამოყენებით. ქალაქში მოქმედებს აეროპორტი, რომელიც მდებარეობს დაახლოებით 1 კმ-ში ქალაქის ცენტრში არსებული ახალი ხიდიდან. ქალაქი ასევე ავტოგზით დაკავშირებულია პორტ ბერბერასთან ადენის ყურის სანაპიროზე. ↑ Somalia City & Town Population. Tageo.com. Retrieved on 2011-12-15. ↑ UNDP Emergencies Unit for Ethiopia. (1994-11-15) Report on Mission to Haud Area, Region 5. დაარქივებულია ორიგინალიდან — 2013-08-31. ციტატა: „Habar Jeclo's only major 'urban' centre is Bur'o, a town they share roughly equally with the Habar Yonis.“ ციტირების თარიღი: 2012-04-23.
გაროუე

გაროუე (სომალ. Garoowe, არაბ. غاروي) — ქალაქი სომალიში. ნუგალის რეგიონის ადმინისტრაციული ცენტრი. ასევე თვითგამოცხადებული სახელმწიფო პუნტლენდის დედაქალაქი. ქალაქში მდებარეობს პრეზიდენტის სასახლე, პარლამენტის შენობა და სამთავრობო სამინისტროები. 2000 წლის მონაცემებით ქალაქის მოსახლეობის რაოდენობა შეადგენს დაახლოებით 57 300 ადამიანს. ეს მოსახლეობის რაოდენობით მესამე ქალაქია პუნტლენდის თვითგამოცხადებულ სახელმწიფოში ბოსასოს და გალკაიოს შემდეგ. ქალაქში ყველაზე უფრო გავლენიანი კლანია ისე მაჰამუდი, რომელიც შედის მაჯერტენის კლანის შემადგენლობაში. გეოგრაფიულად გაროუე მდებარეობს პუნტლენდის ცენტრში. ის იმყოფება სომალის მთავარი ავტოგზის სიახლოვეს, რაც ქალაქს აძლევს გამდიდრების შესაძლებლობას. შედეგად, ჩვეულებრივი სოფლის დასახლებისგან ის გადაიქცა თვითგამოცხადებული სახელმწიფოს დედაქალაქად. ↑ Somalia City & Town Population. Tageo.com. Retrieved on 2011-12-15.
ეანათუმი

ეანათუმი — ლაგაშის შუმერი მეფე ძვ. წ. XXV საუკუნეში. ურ-ნანშეს შვილიშვილი. ეანათუმი პირველი იყო ვინც გააერთიანა შუმერი. ლაგაშს და მეზობელ უმას კონფლიქტი მოუვიდათ სახნავი მიწების გამო. ეანათუმმა გაილაშქრა უმის წინააღმდეგ, რომელსაც ქიშის ენსიც ეხმარებოდა, და დაამარცხა. უმა იძულებული გახდა ხარკი ეხადა ლაგაშისთვის. ამის შემდეგ მან დაიპყრო ქიში, ური, ურუქი, ნიპური და ლარსა. ამის გარდა იგი შეიჭრა ელამში და დაამარცხა ელამელთა ჯარი. ეანათუმის მმართველობის პერიოდში ლაგაშში ბევრი ტაძარი და სასახლე აშენდა. არქეოლოგების მიერ ნაპოვნია სტელა, რომელზეც ასახულია ლაგაშის გამარჯვება უმაზე. Вотивная надпись Эанатума დაარქივებული 2013-01-07 საიტზე Wayback Machine. Надпись Эанатума на «стеле коршунов» დაარქივებული 2013-01-06 საიტზე Wayback Machine. Надпись Энметены на «историческом конусе» დაარქივებული 2013-01-07 საიტზე Wayback Machine.
ფრიდლანტი

ფრიდლანტი (გერმ. Friedland, ჩეხურად ზოგჯერ, ასევე, ეძახიან Frýdlant v Čechách) — ქალაქი ჩეხეთის რესპუბლიკაში, ბოჰემიის ჩრდილოეთში, ლიბერეცის მხარეში, ლიბერეცის რაიონში. გაშენებულია იზერის მთების (Jizerské hory) ფრიდლანტის მთისწინეთზე. ქალაქი წარმოიქმნა მისივე სახელის მქონე ფრიდლანტის ციხესიმაგრის გარშემო. ქალაქის ისტორიულ ცენტრს აქვს ძეგლის სტატუსი. დაწყებითი სკოლა გიმნაზია საშუალო და ტექნიკური სასწავლებლები: აგრარული საშუალო სკოლა პროფილური საშუალო სკოლა განსაკუთრებული პროფილური სკოლა საოჯახო სკოლასთან ერთად ფრიდლანტის სასახლე მუნიციპალიტეტი წმინდა ჯვრის მიღების ეკლესია ფრიდლანტის ერთ-ერთი წყალსაქაჩი სადგური ხიდი მდინარე სმედაზე ფრიდლანტის ციხესიმაგრე ვიკისაწყობში არის გვერდი თემაზე: ფრიდლანტი ჰოკეისტებს ახალი გადახურული სტადიონი აქვთ ფრიდლანტის სკოლაში ახალი სასწავლო დამხმარე,-მეტეოსადგური აქვთ ↑ 1.0 1.1 Czech location identification system — Czech Office of Surveying and Cadastre. <a href="https://wikidata.org/wiki/Track:Q11379528"></a><a href="https://wikidata.org/wiki/Track:Q24023889"></a> ↑ 2.0 2.1 Register of territorial identification, addresses and real estates <a href="https://wikidata.org/wiki/Track:Q12049125"></a>
კერძო კომპანია

კერძო კომპანია ან კერძო საწარმო — კომერციული ირგანიზაცია (საწარმო), რომელიც არის კერძო საკუთრებაში. იმყოფება ფიზიკური ან იურიდიული პირის საკუთრებაში საერთო საკუთრების უფლებით. განსხვავებით საჯარო კომპანიისაგან, კერძო კომპანიის წილი ან აქციები არის შეზღუდული რაოდენობის პირთა საკუთრებაში და არ შეიძლება გადაიცეს ან გაიყიდოს სხვა მესაკუთრეების თანხმობის გარეშე. კერძო კომპანიის მფლობელები (მესაკუთრეები) თავიანთ საქმიანობას ახორციელებენ საკუთარი ინტერესებიდან გამომდინარე და იღებენ მოგებას კომპანიის საქმიანობიდან. მფლობელს შეუძლია თავად მართოს კომპანიის საქმიანობა ან დაიქირავოს მენეჯერი. კომპანიის მესაკუთრეს შეუძლია დაიქირავოს და გაათავისუფლოს მომუშავე პერსონალი და ასევე აკონტროლოს მათი ქცევა კომპანიის საქმიანობისა და ინტერესების ფარგლებში. მფლობელს უფლება აქვს გაყიდოს მისი საკუთრება, ან გადასცეს უფლებები გარეშე პირს. კერძო კომპანიის მფლობელები ვალდებულები არიან თავიანთ კომპანიებს მიანიჭონ სახელები. ხშირად ფირმის დასახელება მომდინარეობს მისი დამაარსებლის გვარიდან. Dun & Bradstreet Private Company Council დაარქივებული 2016-01-07 საიტზე Wayback Machine. — Financial Accounting Standards Board Privco ↑ კერძო კომპანია. ციკლოპედიური ლექსიკონი ეკონომიკისა და სამართლის შესახებ ↑ კერძო კომპანია
ბელედუეინი

ბელედუეინი (სომალ. Beledweyne, არაბ. بلد وين) — ქალაქი სომალიში, ჰირანის რეგიონის ადმინისტრაციული ცენტრი. 2012 წლის მონაცემებით მოსახლეობის რაოდენობა შეადგენს — 55 410 ადამიანს.. ქალაქი მდებარეობს მდინარე უები-შაბელეს ნაპირზე, ეთიოპიის რეგიონ ოგადენის საზღვართან ახლოს, 332 კმ-ით ჩრდილოეთით სომალის დედაქალაქ — მოგადიშოდან. მდინარე უები-შაბელე ქალაქს ყოფს ორ ნაწილად — დასავლეთად და აღმოსავლეთად. ბელედუეინის კლიმატი საკმაოდ მშრალია. ყველაზე უფრო მაღალი ტემპერატურა აქ შეიმჩნევა გაზაფხულის თვეებში, ყველაზე უფრო დაბალი — დეკემბერში. ბელედუეინი ქვეყნის ერთ-ერთი უძველესი ქალაქია; აქ არიან დაბადებულები ბევრი ცნობილი სომალელი პოლიტიკური მოღვაწეები — ადენ აბდულა ოსმან დაარიდან მოჰამედ ფარაჰ აიდიდამდე. 1909 წელს დერვიშების სახელმწიფოს დედაქალაქის ტალეჰში გადატანის შემდეგ საიდ მოჰამედ აბდილე ჰასანმა და მისმა დერვიშებმა ბელედუეინთან ახლოს ააშენეს ფორტი ოგადენის რეგიონზე საკუთარი კონტროლის გამყარების მიზნით. 1960 წლიდან — დამოუკიდებელი სომალის რესპუბლიკის შემადგენლობაშია. 1970-იან წლებში, თავისი სტრატეგიული ადგილმდებარეობის გამო, ქალაქი იყო დასავლეთ სომალის განთავისუფლების ფრონტის ბაზა, რომელიც საკუთარ მიზნად ისახავდა ეთიოპიის ოგადენის პროვინციის მიერთებას «დიდ სომალისთან». სომალის ომის დროს სომალის გარდამავალმა ფედერალურმა მთავრობამ ეთიოპიის ჯარის ნაწილების დახმარებით დაიბრუნა ქალაქი ისლამური სასამართლოების კავშირის ხელიდან (2006 წელი). მაგრამ 2008 წლის ბოლოსთვის ბელედუეინი გადავიდა მოძრაობა აშ-შაბააბის კონტროლ ქვეშ. 2009 წლის 18 ივნისს ქალაქში მოხდა დიდი ტერორისტული აქტი, ნაღმჩადებული ავტომობილის აფეთქების შედეგად დაიღუპა 35 ადამიანი. 2010 წელს ადგილი ჰქონდა კიდევ ერთ ბრძოლას, რომელშიც ისლამისტებმა ერთობლივი ძალებით შეძლეს დაემარცხებინათ სომალის სამთავრობო ჯარები. მიუხედავად ამისა, 2011 წლის 31 დეკემბერს ქალაქი კვლავ გადავიდა ფედერალური მთავრობის კონტროლ ქვეშ. ოპერაცია განახორციელეს სომალის და ეთიოპიის შეიარაღებულმა ძალებმა. ↑ Population of Beledweyne, Somalia. Mongabay.com. დაარქივებულია ორიგინალიდან — 2012-09-17. ციტირების თარიღი: 2012-04-06. ↑ Said S. Samatar, Oral Poetry and Somali Nationalism, Cambridge: University Press, 1982. — P. 133, ISBN 9780521238335. ↑ „Ethiopian troops capture Beledweyne from Somalia militants“ (ინგლისური). BBC News. 31 December 2011. ციტირების თარიღი: 2012-04-06.
იუნესკოს მსოფლიო მემკვიდრეობის ძეგლები ყირგიზეთში

2015 წლის მონაცემებით ყირგიზეთში იუნესკოს მსოფლიო მემკვიდრეობის 2 ძეგლია. იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 1079 (2015 წ.) ძეგლია შეტანილი. მათ შორის 0,2 % ყირიზეთის ძეგლებია. ორივე კულტურული ძეგლია. მსოფლიო მემკვიდრეობისა და ბუნებრივი მემკვიდრეობის დაცვის კონვენციის რატიფიცირება ყირგიზეთმა მოახდინა 1995 წლის 3 ივლისს. პირველი ობიექტი ყირგიზეთის ტერიტორიიდან იუნესკოს სიაში შეიყვანეს 2009 წელს 33-ე სესიაზე. ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით. სულაიმან-ტოო აბრეშუმის დიდი გზა Kyrgyzstan — UNESCO World Heritage Centre (ინგლისური)
ევდემონ II

ევდემონ II (გვარად საყვარელიძე) — აფხაზეთის (დასავლეთ საქართველოს) კათოლიკოს-პატრიარქი 1666-1669 წლებში. მის შესახებ ცნობები არ მოიპოვება. ე. თაყაიშვილის ვარაუდით, ხობის მონასტრის გულანში მოხსენიებული „აფხაზთა პატრიარქი ბატონი ევდემო“, რომლის ბრძანებითაც გადაიწერა აღნიშნული გულანი, ევდემონ II უნდა იყოს. საქართველოს მართლმადიდებელი ეკლესიის მეთაურები ენციკლოპედია „საქართველო“, ტ. 2, თბ., 2012. — გვ. 550.
ენენტარზი

ენენტარზი - ლაგაშის შუმერი მეფე ძვ. წ. XXIV საუკუნის პირველი დასაწყისი. ენენტარზიმ ხელისუფლება ღმერთი ნინ-ნგირსუს ქურუმებისგან მიიღო. მან ტაძრებს ჩამოართვა მიწები და სახელმწიფო მიწებს შეუერთა, რითაც დაუმორჩილა რელიგია სახელმწიფოს. ამან და სხვა უცნობმა ფაქტორებმა ლაგაშელთა უკმაყოფილება გამოიწვია.
უები-შაბელე

უები-შაბელე (სომალიში), ასევე უაბი-შებელე (ეთიოპიაში) (სომალ. Webi Shabeelle, იტალ. Uebi Scebeli) — მდინარე სომალიში და ეთიოპიაში. სათავეს იღებს ეთიოპიაში, რომლის ტერიტორიაზეც მოედინება დაახლოებით 1000 კმ. ქვემო დინებაში მიედინება პრაქტიკულად ოკეანის ნაპირის პარალელურად 10-15 კმ-ის მანძილზე. ჩაედინება მდინარე ჯუბაში. ეთიოპიის ტერიტორიაზე მდინარეს ეძახიან უაბი-შებელეს, სომალის ტერიტორიაზე — უები-შაბელეს. სიგრძე დაახლოებით 1600 კმ, მდინარის აუზის ფართობი — დაახლოებით 194 000 კმ². აქვს, როგორც სეზონური, ასევე მუდმივი მდინარეების რამდენიმე შენაკადი, რომელთა შორისაა: — ერერი, გალეტი, უაბი (ყველა ეთიოპიაში). მდინარე ფაფენი აღწევს უები-შაბელეს მხოლოდ ძლიერი წვიმების დროს: მისი წყლები გამოილევა მთავარ მდინარესთან მიღწევამდე. მდინარის აუზი ძირითადად წარმოადგენს სავანას. მდინარე შრება ძლიერი გვალვების დროს.
ჯუბა (მდინარე)

ჯუბა (სომალ. Wabiga Jubba, იტალ. Giuba) — მდინარე სომალის სამხრეთში. სათავეს იღებს ეთიოპიის საზღვართან დავას და გენალეს მდინარეების შეერთებისას. მიედინება სამხრეთისაკენ და ჩაედინება ინდოეთის ოკეანეში. ჯუბის აუზი ძირითადად წარმოადგენს სავანას. იგი ქვეყნის ყველაზე მდიდარი რეგიონია მაღალი ნაყოფიერების გამო — აქ მოდის ყველაზე მეტი ნალექი. ცხოველთა სამყარო მდინარის ნაპირზე წარმოდგენილია ისეთი წარმომადგენლებით, როგორებიცაა: ჟირაფები, ავაზები, ლომები, ჯიქები, აფთრები, კამეჩები, ბეჰემოთები, ნიანგები, გველები, სპილოები, ორიქსები, გაზელები და ველური ვირები. მდინარის სახელთანაა დაკავშირებული სომალის ადმინისტრაციული რეგიონები: შუა ჯუბის რეგიონი და ქვემო ჯუბის რეგიონი.
შიმბირისი

შიმბირისი — ყველაზე მაღალი მწვერვალი სომალიში. მისი აბსოლუტური სიმაღლეა 2460 მეტრი ზღვის დონიდან. ის მდებარეობს ალ-მადოუს მთიანეთში, სომალის ჩრდილოეთ ნაწილში, სანაგის რეგიონში. ↑ List of African ultras on Peaklist.org – Somalia footnote SRTM value of 2,460 m elevation. Prominence figure is based on this elevation. Retrieved 27 September 2011 ↑ Al-Madow Mountain Forest. SATG. დაარქივებულია ორიგინალიდან — 17 მაისი 2014. ციტირების თარიღი: 15 May 2014.
კუნრატიცე

კუნრატიცე (გერმ. Kunratitz bei Prag) — უბანი და მუნიციპალიტეტი პრაღის შემადგენლობაში. მდებარეობს ქალაქის განაპირას, სამხრეთ-აღმოსავლეთით. მისი ფართობია 809,92 ჰა. აქ ფიქსირდება 135 ქუჩა და 1695 მისამართი. კუნრატიცე წერილობით წყაროებში იხსენიება 1287 წლიდან. თავდაპირველად იგი იყო დაბა, ხოლო 1968 წლის იანვარში შეუერთდა პრაღას, კერძოდ პრაღა 4-ის რაიონს. 1990 წლის 24 ნოემბერს ახალი ადმინისტრირებით შეიქმნა კუნრატიცის მუნიციპალიტეტი. ქუჩა K Verneráku წმ. იაკობ დიდის სახელობის ეკლესია ახალი ციხესიმაგრის შემორჩენილი ფუძე ქუჩა U Zeleného ptáka ფლორას მასივში MÜLLER, Miloslav. Místo, kde zemřel král: Historie a památky Kunratic. Historický obzor, 1998, 9 (1/2), s. 34–36. კუნრატიცის მუნიციპალიტეტის ოფიციალური ვებსაიტი კუნრატიცის სკოლის ვებსაიტი კუნრატიცის ბაგა-ბაღის ვებსაიტი – პრჟედშკოლნის ქ. ↑ Český statistický úřad https://www.czso.cz/csu/czso/vysledky-scitani-2021-otevrena-data <a href="https://wikidata.org/wiki/Track:Q3504917"></a><a href="https://wikidata.org/wiki/Track:Q111647375"></a>
ლუგალანდა

ლუგალანდა — ლაგაშის შუმერი მეფე ძვ. წ. XXIV საუკუნეში. ლუგალანდა იყო ენენტარზის პოლიტიკის გამგრძელებელი იყო. ისიც ღმერთი ნინგირსუს ქურუმი იყო. მის დროს ქურუმები ძალიან გაძლიერდნენ. იგი ტახტიდან ჩამოაგდეს ურუინმგიმას მიერ მოწყობილი გადატრიალების შედეგად. Helmut Uhlig: Die Sumerer. Lübbe, Bergisch-Gladbach 1992, S. 208 ff., 211. ISBN 3-404-64117-5. Personendaten King, Leonard William. A History of Sumer and Akkad. — 1910.
ქამი

ქამი (ებრ. חָם) — ბიბლიური პერსონაჟი. ნოეს ვაჟი. ქამიტების მითური წინაპარი. ბიბლიის მიხედვით მამასთან და მეუღლესთან ერთად გადაურჩა წარღვნას. მას შემდეგ რაც დაწურული ყურძნისაგან მთვრალი და გაშიშვლებული ნოე დასცინა, დაწყევლილი და გაძევებული იქნა მამის მიერ. Gary Greenberg, author of several books on Egyptian/Hebrew mythology and President of the Biblical Archaeology Society of New York
იაფეტი

იაფეტი (ებრ. יָפֶת/יֶפֶת) — ბიბლიური პერსონაჟი. ნოეს ვაჟი. იაფეტიდების მითური წინაპარი. ბიბლიის მიხედვით მამასთან და მეუღლესთან ერთად გადაურჩა წარღვნას. Gary Greenberg, author of several books on Egyptian/Hebrew mythology and President of the Biblical Archaeology Society of New York